На основу члана 37 Статута Града Ниша ("Службени лист Града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2021. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Нишког симфонијског оркестра за 2020. годину, број 277 од 11.03.2021. године, који је Одлуком број XLI – 280-2 од 15.03.2021. године усвојио Управни одбор Установе.

II Решење доставити установи Нишки симфонијски оркестар, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Нишког симфонијског оркестра, на својој седници 15.03.2021. године, донео је Одлукy број XLI – 280-2, којом усваја Извештај о раду и пословању Нишког симфонијског оркестра за 2020. годину, број 277 од 11.03.2021. године и доставио је Градској управи за друштвене делатности на даље поступање.

Према оцени Управног одбора активности установе Нишки симфонијски оркестар у 2020. години одвијале су се према предвиђеном плану и програму.

Нишки симфонијски оркестар у протеклој години одржао је 11 концерата и то 9 премијерних у оквиру концертне сезоне и два премијерна на Нишким музичким свечаностима С обзиром на ситуацију изазвану епидемијом корона вируса, Нишки симфонијски оркестар није одржао концерте у пуном броју, по Програму рада за 2020. годину. У нову концертну сезону ова установа ушла је у потпуности адаптирана на нове околности у складу са препорукама Кризног штаба Републике Србије и Града Ниша.

Нишки симфонијски оркестар финансира се средствима одобреним из буџета Града Ниша. Мањим делом овај оркестар се финансира из сопствених прихода.Од 43 запослена у Сектору Оркестра је 38 извршилаца. Крајем 2020. године број запослених је умањен за два у овом сектору.

Више од 70% музичара користи своје сопствене инструменте. На име њихове амортизације не добијају никакву надокнаду. Овај проблем повлачи се већ годинама, али до данас није нађено решење. Многи од инструмената у личној својини су дотрајали, па би многе инструменте требало ставити ван употребе и набавити нове оркестарске инструменте. Просторије нишког симфонијског оркестра су недовољне и неусловне за обављање делетности. Због недостатка магацинског простора, инструменти у власништву оркестра, чувају се на бини, a због недостатка гардеробног простора, музичари су приморани да долазе од куће у радној гардероби (фраковима или у дугачким хаљинама). Пробе се одржавају на концертном подијуму, што захтева стално померање пултова, клавира и столица, због чега се инвентар уништава.

Имајући у виду да је Извештај о раду и пословању Нишког симфонијског оркестра за 2020. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности предлаже доношење Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Катарина Митровски